CELEX: E2018P0006
Language: el
Date: 2018-11-09 00:00:00
Title: Προσφυγή που ασκήθηκε στις 9 Νοεμβρίου 2018 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-6/18)

10.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/9
            
         
      Προσφυγή που ασκήθηκε στις 9 Νοεμβρίου 2018 από την Εποπτεύουσα Αρχή της ΕΖΕΣ κατά της Ισλανδίας
      (Υπόθεση E-6/18)
      (2019/C 9/10)
      Στις 9 Νοεμβρίου 2018, η Εποπτεύουσα Αρχή της ΕΖΕΣ, εκπροσωπούμενη από τους Carsten Zatschler, Catherine Howdle και Ingibjörg Ólöf Vilhjálmsdóttir, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35 Rue Belliard, B-1040 Brussels, άσκησε προσφυγή κατά της Ισλανδίας ενώπιον του Δικαστηρίου της ΕΖΕΣ.
      Η Εποπτεύουσα Αρχή της ΕΖΕΣ ζητεί από το Δικαστήριο της ΕΖΕΣ:
      
                  1.
               
               
                  Να αναγνωρίσει ότι η Ισλανδία παρέβη τις υποχρεώσεις που υπέχει βάσει της πράξης που αναφέρεται στο σημείο 1α του παραρτήματος XX της συμφωνίας για τον Ευρωπαϊκό Οικονομικό Χώρο (οδηγία 2014/52/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την τροποποίηση της οδηγίας 2011/92/ΕΕ σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον), όπως προσαρμόστηκε στη συμφωνία ΕΟΧ με το πρωτόκολλο 1 αυτής, και δυνάμει του άρθρου 7 της συμφωνίας ΕΟΧ, δεδομένου ότι δεν θέσπισε τα αναγκαία μέτρα για την εφαρμογή της πράξης εντός της ταχθείσας προθεσμίας ή, εν πάση περιπτώσει, δεν ενημέρωσε σχετικά την Εποπτεύουσα Αρχή της ΕΖΕΣ.
               
            
                  2.
               
               
                  Να διατάξει την Ισλανδία να καταβάλει τα δικαστικά έξοδα.
               
            
         Νομικά και πραγματικά περιστατικά και νομική θεμελίωση:
      
      
                  —
               
               
                  Η προσφυγή αφορά τη μη συμμόρφωση της Ισλανδίας, το αργότερο έως τις 3 Απριλίου 2018, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 31 Ιανουαρίου 2018, σχετικά με τη μη εφαρμογή από το εν λόγω κράτος στην εσωτερική έννομη τάξη του της οδηγίας 2014/52/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την τροποποίηση της οδηγίας 2011/92/ΕΕ σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως αναφέρεται στο σημείο 1α του παραρτήματος XX της συμφωνίας για τον Ευρωπαϊκό Οικονομικό Χώρο και όπως προσαρμόστηκε στην εν λόγω συμφωνία με το πρωτόκολλο 1 αυτής («η πράξη»).
               
            
                  —
               
               
                  Η Εποπτεύουσα Αρχή της ΕΖΕΣ υποστηρίζει ότι η Ισλανδία παρέβη τις υποχρεώσεις που υπέχει βάσει της εν λόγω πράξης και του άρθρου 7 της συμφωνίας ΕΟΧ, δεδομένου ότι δεν θέσπισε, εντός της ταχθείσας προθεσμίας, τα μέτρα που είναι αναγκαία για την εφαρμογή της πράξης.